sagorsarker/bangla-wikipedia huggingface dataset:
রওজা মান্ধালি শরীফ

রওজা শরীফ মান্ধালি দরবার হল একটি সুফিয়ানা দরবার মাজার। এটি ফাগওয়ারা, পাঞ্জাব, ভারতের নিকটবর্তী মান্ধালি গ্রামে অবস্থিত।
দরবার বা রোজা হলো একটি সুফি মুসলিম উপাসনালয়। বিভিন্ন জাতি ও ধর্মের মানুষ শ্রদ্ধা জানাতে আসেন। এই রওজাটি একটি সুফি মুসলিম দরগা। একটি পুরনো গল্প আছে যে, আব্দুল্লাহ শাহ কাদরির অলৌকিক ক্ষমতার কারণে কুলথাম গ্রামে ট্রেন থামতে শুরু করে। এই কারণেই আজও রেলস্টেশনটিকে "বাবা আবদুল্লাহ শাহ কাদরি রেলস্টেশন কুলথাম" বলা হয়। আবদুল্লাহ শাহের পর ফতেহ শাহ, গুলামি শাহ, আলী আহমেদ শাহ এবং বাবা নূর শাহ রোজার দেখাশোনা করতেন। প্রতি বছর এখানে তিনটি মেলা অনুষ্ঠিত হয়। উমরে শাহ কাদরী এ মেলা পরিচালনা করে থাকে। বাবা আব্দুল্লাহ শাহ কাদরির উরস মেলা (মৃত্যুবার্ষিকী) ২৯ জুন থেকে ৩ জুলাই পর্যন্ত ৫ দিন ধরে চলে। আলী আহমেদ শাহ কাদরির তিন দিনের উরস মেলা ১২ থেকে ১৪ ডিসেম্বর পর্যন্ত হয়। তৃতীয় মেলাটি বাঙ্গা দরবারে (গুলামি শাহর মাজার) ১২ থেকে ১৪ সেপ্টেম্বর পর্যন্ত তিন দিন ধরে অনুষ্ঠিত হয়। এই মেলাগুলিতে বিভিন্ন গায়ক এবং কাওয়ালরা পরিবেশন করেন। এ মেলায় কুলদীপ মানক, হান্স রাজ হংস, গুরদাস মান, সারদুল সিকান্দার, জাজি বি, লখবিন্দর ওয়াদালি, বলবিন্দর সাফরি, নুরান সিস্টার্স, বুটা মোহাম্মদ, সবর কোটি, মাস্টার সেলিম, মাশা আলী এবং ফিরোজ খানের মতো অনেক গায়ক পরিবেশন করেছেন। মুনাওয়ার আলী শফি তাকি, হামসার হায়াত, সরদার আলী, শাকিল সাবরি, কারামত আলী ফকির, শওলত আলী মাটোইসহ আরও অনেক কাওয়ালও গান গেয়েছেন। 
রওজা মান্ধালি শরীফ দরবার হল মান্ধালি গ্রামে অবস্থিত একটি সুফি মাজার। এটি পাঞ্জাবের মক্কা নামেও পরিচিত। এই তীর্থস্থানে আব্দুল্লাহ শাহ কাদরির প্রধান সমাধি রয়েছে। তিনি সৌদি আরব থেকে এসে পাঞ্জাবে বসতি স্থাপন করেন। এখন তিনি মান্ধলী শরীফে সমাহিত আছেন। এই রওজা কমপ্লেক্সে আলী আহমেদ শাহ কাদরি, বিবি কর্মা, ভজন শাহ কাদরি এবং গুলাম বাকি বিল্লে শাহ কাদরির সমাধিও রয়েছে। সাথে রওজার অন্যান্য সেবকদের কবরও আছে। গাদ্দি নাশিন:
আলী আহমেদ শাহ কাদরি ছিলেন ভজন শাহ কাদরির মামা এবং গুরু। ভজন শাহ কাদরির সাথে একজন পশ্চিমা লেখক হিউ জনস্টন দেখা করেছিলেন। জনস্টন তার সম্পর্কে লেখেন : "একজন সুদর্শন পুরুষ... যিনি পূর্ণদৈর্ঘ্য কালো ও সোনালি রঙের সূক্ষ্মভাবে সূচিকর্ম করা কাফতান পরতেন।" ভজন শাহ কাদরী তার লম্বা কাঁধ পর্যন্ত লম্বা চুল এবং মনোমুগ্ধকর মুখের জন্য বিখ্যাত ছিলেন।
বৃহস্পতিবার এই মাজারে সবচেয়ে বেশি ভিড় হয়। কারণ সুফিবাদে এই দিনটি বিশেষ দিন বলে গণ্য হয়।
ভারত বিভাগের সময় (১৯৪৭), দরবারের বেশিরভাগ সেবক পাকিস্তানে চলে যান। পাকিস্তানে একটি যমজ দরবার আছে যার নাম মান্ধালি শরীফ দরবার। দেশ ভাগের আগে কালি শাহ এবং আলী আহমেদ দরবারের দেখাশোনা করতেন। কালি শাহ পাকিস্তানে চলে গেলেও আলী আহমেদ মান্ধলীতে থেকে রওজার দায়িত্ব পালন করেন। আলী আহমেদ শাহ কাদরির অপ্রত্যাশিত মৃত্যুর পর ১৯৮৫ সালে ভজন শাহ কাদরি দরবারের গদ্দি নাশিন হন। 
উমরে শাহ কাদরী বর্তমান  দরবারের গাদ্দি নশিন। তিনি লখবিন্দর ওয়াদালি সাইয়ের শিষ্য। তিনি প্রায়ই দরবারে আসেন ও সেবা করেন।
আর্যম্বিকা এস ভি

আর্যম্বিকা এস. ভি. (জন্ম ১৯৮১) মালয়ালম ভাষার একজন কবি, যিনি ভারতের কেরালার মানুষ। তিনি সাহিত্য অকাদেমি দ্বারা যুব পুরস্কার এবং কেরালা সাহিত্য একাডেমি দ্বারা কনকশ্রী পুরস্কারসহ একাধিক পুরস্কার পেয়েছেন।
আর্যম্বিকা ১৯৮১ সালে কেরালার কোট্টায়ম জেলার পালৈয়ের এডানাডু গ্রামে কে. এন. বিশ্বনাথন নায়ার এবং এম. কে. সাবিত্রিয়াম্মার কন্যা হিসেবে জন্মগ্রহণ করেন। তাঁর মা সাবিত্রিয়াম্মা ছিলেন এক সংকৃত শিক্ষক। তাঁর বাবা বিশ্বনাথন নায়ার, যিনি একজন শিক্ষক এবং অক্ষরশ্লোকের ব্যাখ্যাকর ছিলেন, তার কবিতা লেখার দক্ষতা আবিষ্কার করে তাকে কবিতা লেখার জন্য উৎসাহিত করেন। তিনি এডানাডু সরকারী এল. পি. স্কুল এবং এডানাডু শক্তিভিলাসম এন. এস. এস. হাই স্কুল থেকে প্রাথমিক শিক্ষা সম্পন্ন করেন। তারপর তিনি শ্রী শঙ্করাচার্য বিশ্ববিদ্যালয় থেকে স্নাতক (থিরুভানন্তপুরম রিজিওনাল সেন্টার এবং কলাদি) সম্পন্ন করেন। আর্যম্বিকা পালৈ সংলগ্ন পূভারানি সরকারী এল. পি. স্কুলে শিক্ষক হিসেবে কাজ করেছেন। বর্তমানে তিনি তিরুবনন্তপুরমের মহাত্মা গান্ধী কলেজে সংকৃত বিভাগে সহকারী অধ্যাপক হিসেবে কর্মরত।
আর্যম্বিকার স্বামী হলেন পানাঙ্গাদের বাসিন্দা এবং আইটি অডিটর শ্রীদাস, তাঁদের এক পুত্র সন্তান রয়েছে।
আর্যম্বিকা শৈশব থেকেই অক্ষরলোকম এবং কবিতায় পারদর্শী।। তিনি গানও লেখেন, এবং বাবু গোপালকৃষ্ণন পরিচালিত "আম্মা অভয়ম" নামক সঙ্গীত তথ্যচিত্রের জন্য গান লিখেছেনন। ২০১৬ সালের কেরালা স্কুল কালোলসাভাম-র উদ্বোধনী গানটি আর্যম্বিকা লিখেছিলেন। তিনি কেরালা সরকারের "সুথার্য কেরালা" কর্মসূচির জন্যও গান লিখেছিলেন। তিনি "পালৈ কায়রালিশ্লোকরাংগম" নামক একটি একটি শ্লোক সংগঠনে সক্রিয়ভাবে কাজ করেন।
রুচি বডোলা

রুচি বডোলা হলেন একজন ভারতীয় প্রফেসর এবং বিজ্ঞানী, যিনি ভারতীয় বন্যজীব সংস্থান, দেরাদুনের পরিবেশ-উন্নয়ন পরিকল্পনা এবং অংশগ্রহণমূলক ব্যবস্থাপনা বিভাগের প্রফেসর। তিনি সম্প্রদায়ভিত্তিক সংরক্ষণ, স্থিতিশীল জীববৈচিত্র্য, স্থিতিশীল পর্যটন, এবং ইকোসিস্টেম সেবাসমূহ-তে গবেষণা করেছেন।
তিনি গারওয়াল বিশ্ববিদ্যালয় থেকে তার মাস্টার্স অর্জন করেন এবং ১৯৮৮ সালে ভারতীয় বন্যজীব সংস্থানে একটি গবেষণা প্রকল্প নিয়ে যোগ দেন এবং তার পিএইচডি করেন "এলিফ্যান্ট ফরেস্ট করিডরে মানুষের বন সম্পর্কের অর্থনৈতিক মূল্যায়ন" নিয়ে। তিনি সংলগ্ন রাজাজি এবং জিম করবেট জাতীয় উদ্যানকে এর সঙ্গে যুক্ত করেন।
তিনি "প্রবাসী গঙ্গা প্রহরি" কর্মসূচির নেতৃত্ব দেন, যা ভারতীয় মুলুকের নাগরিকদের, এবং বিশ্বের বিভিন্ন অঞ্চলে বসবাসকারী অন্যদের গঙ্গা পরিষ্কারকরণ ও পুনরুজ্জীবনের জন্য অবদান রাখার জন্য একটি প্ল্যাটফর্ম প্রদান করে ন্যাশনাল মিশন ফর ক্লিন গঙ্গা-র অধীনে। অন্যান্য সংরক্ষণ প্রকল্পে, তিনি গঙ্গায় জলজ প্রাণীর জন্য "জীববৈচিত্র্য সংরক্ষণ এবং গঙ্গা পুনরুজ্জীবন" প্রকল্প; এনভিআইএস সেন্টার অন উইল্ডলাইফ অ্যান্ড প্রটেক্টেড এরিয়া; সুরক্ষিত এলাকা সংক্রান্ত বিশ্ব কমিশন এবং আরইডিডি+ ইন ইন্ডিয়া প্রকল্পে গুরুত্বপূর্ণ অবদান রেখেছেন।
তিনি পিয়ার রিভিউড জার্নালে ব্যাপকভাবে প্রকাশনা করেছেন এবং সাতটি বইয়ের অধ্যায় লিখেছেন। সর্বশেষ, তিনি ইন্টারন্যাশনাল সেন্টার ফর ইনটিগ্রেটেড মাউন্টেন ডেভেলপমেন্ট (আইসিআইএমওডি)-এর হিন্দু কুশ হিমালয় মূল্যায়ন প্রতিবেদনের প্রধান লেখক ছিলেন, এবং "হিন্দু কুশ হিমালয় অঞ্চলে বায়োডাইভার্সিটি এবং ইকোসিস্টেম সেবাসমূহ বজায় রাখা" বিষয়ে একটি অধ্যায় লিখেছেন।
নিউ ইংল্যান্ড ইসলামি কেন্দ্র

নতুন ইংল্যান্ড ইসলামি কেন্দ্র ( ইংরেজি: Islamic Center of New England) বা আইসিএনই হলো একটি ইসলামি সংস্থা, যা ম্যাসাচুসেটস রাজ্যে ১৯৬০-এর দশকের গোড়ার দিকে নিবন্ধিত হয়। এই সংস্থাটি মূলত বয়স্ক ও আমেরিকার নতুন অভিবাসীদের ধর্মীয় দিকনির্দেশনা প্রদান করত। ১৯৮২ সালে তালাল ঈদ এর প্রথম ধর্মীয় নেতা নির্বাচিত হয়েছিলেন। ১৯৯৩ সালে সংস্থাটি শ্যারনে শহরে শ্যারন মসজিদ নামে তাদের একটি শাখা মসজিদ প্রতিষ্ঠা করে। 
সংস্থাটি মূলত কুইন্সি ও শ্যারন শহরে অবস্থিত দুটি মসজিদের পরিচালনা ও তত্ত্বাবধানের দায়িত্ব পালন করে। এই সংস্থার সদস্য সংখ্যা প্রায় ৩,০০০, যারা বিভিন্ন জাতিগোষ্ঠীর অন্তর্ভুক্ত এবং এর মধ্যে সুন্নি ও শিয়া উভয় সম্প্রদায়ের অনুসারীরা রয়েছেন। 
ইসালমি সংস্থার সাবেক পরিচালনা পরিষদের সদস্য (১৯৮২-২০০৫) ও ধর্মীয় নেতা তালাল ঈদ দাবি করেন যে, ২০০৫ সালে তৎকালীন পরিচালনা পরিষদ তাকে নেতৃত্বের পদ থেকে সরিয়ে দেয়। কারণ তিনি মধ্যপন্থী ইসলামী শিক্ষা দিতেন। কিছু সংবাদ প্রতিবেদনে দাবি করা হয় যে, যারা তাকে পদত্যাগে বাধ্য করে, তাদের মধ্যে কয়েকজনের উগ্রপন্থীদের সাথে যোগাযোগ ছিল। এর মধ্যে ছিলেন ড. আব্দুল বাদি আবুসামরা, যিনি একজন বিশিষ্ট চিকিৎসক এবং ম্যাসাচুসেটস রাজ্যের একটি হাসপাতালে কর্মরত ছিলেন। তিনি একটি মুসলিম সংগঠনের সহসভাপতিও ছিলেন, যা বস্টনে একটি ইসলামি সমাজকেন্দ্র পরিচালনা করত। ড. আবুসামরার ছেলে আহমাদ আবুসামরা মার্কিন যুক্তরাষ্ট্রের অপরাধীদের তালিকায় অন্তর্ভুক্ত। 
সংস্থাটি তার এই অভিযোগের জবাবে জানায় যে, এটি কেবলমাত্র একটি চাকরির দ্বন্দ্ব ছিল এবং তারা সবাই মার্কিন যুক্তরাষ্ট্রের আইনের প্রতি পূর্ণ শ্রদ্ধাশীল এবং মানবজীবনের পবিত্রতা রক্ষা করতে বদ্ধপরিকর এবং তারা সব ধরনের সন্ত্রাসবাদের অকুণ্ঠ নিন্দা করে। তালাল ঈদের জায়গায় পরে হাফিজ মাসুদ দায়িত্ব নেন, যিনি ১৯৯৮ সালে আবুসামরার কথায় সহকারী ধর্মীয় নেতা হিসেবে নিয়োগ পেয়েছিলেন বলে জানা যায়। তিনি আগ্রাসী ভাষায় ধর্মীয় ভাষণ প্রদানের জন্য পরিচিত ছিলেন, যা সহিংসতাকে উস্কে দিতে পারে বলে মনে করা হয়। 
একটি অলাভজনক সংগঠন দাবি করে যে, মাসুদের অনেক সমর্থক এখনো বোস্টনের মুসলিম সমাজে নেতৃত্বের ভূমিকায় রয়েছেন। কিছু সংবাদ প্রতিবেদনে বলা হয়, এই কেন্দ্র ও বোস্টনের আরেকটি মসজিদের উগ্র মতাদর্শ কয়েকজন স্থানীয় উগ্রপন্থীকে প্রভাবিত করেছে। 
তবে তালাল ঈদ পরে ব্যাখ্যা করেছিলেন যে, বস্টনের মুসলিমরা খুবই ভালো মানুষ এবং তারা সবাই কঠোর পরিশ্রম করে জীবনযাপন করছে। এখানে সন্ত্রাসীদের সংখ্যা এতই কম যে, হাতের আঙুল গুনেই তা বলা যায়। 
২০০৮ সালে হাফিজ মাসুদ মার্কিন অভিবাসন ও শুল্ক বিভাগের হাতে গ্রেপ্তার হন এবং তখন নিজে থেকেই দেশত্যাগে সম্মত হন। তিনি পাকিস্তানের লাহোরে ফিরে যান এবং একটি সংগঠনের মুখপাত্র হন। এই সংগঠনটি তার ভাই প্রতিষ্ঠা করেছিলেন। 
২০১৫ সালে নতুন নেতৃত্বের অধীনে সংস্থাটি মুসলিম যুব সম্প্রদায়ের জন্য একটি শিক্ষাক্রম চালু করে, যা তরুণদের উগ্র আদর্শ ও সামাজিক যোগাযোগমাধ্যমে প্রচারিত সহিংসতামূলক প্রভাব থেকে দূরে রাখতে সাহায্য করে।
আশা বাগে

আশা বাগে (জন্ম: ২৮ জুলাই, ১৯৩৯) একজন মারাঠি লেখিকা যিনি ছোটগল্প এবং উপন্যাস লেখেন। তিনি ৭টি উপন্যাস, ১৩টি ছোটগল্পের সংগ্রহ এবং দুটি সাহিত্যিক কাজের সংগ্রহ প্রকাশ করেছেন। তিনি মধ্যবিত্ত মারাঠি নারীদের অভিজ্ঞতা এবং অনুভূতিগুলি নিয়ে লেখার জন্য পরিচিত।
তার উপন্যাস "ভূমি", যা ২০০৪ সালের সুনামির প্রভাবে ভারতে ঘটে যাওয়া বিপর্যয়ের উপর ভিত্তি করে লেখা, তাকে ২০০৬ সালে মারাঠি সাহিত্যে সাহিত্য একাডেমি পুরস্কার এনে দিয়েছিল। তিনি কুসুমাগ্রজ প্রতিষ্ঠানের পক্ষ থেকে জনস্থান পুরস্কারও পেয়েছেন, যা মারাঠি সাহিত্যে তাদের অবদানের জন্য সাহিত্যিকদের দেওয়া হয়। ২০০৪ সালে তিনি বিদর্ভ সাহিত্য সংঘ কর্তৃক আয়োজিত প্রথম লেখিকা সম্মেলনের (মহিলা লেখিকা সম্মেলন) সভাপতিও নির্বাচিত হন।
আশা বাগে নগতপুরে বামন দেশপান্ডে এবং কুসুম দেশপান্ডের পরিবারে জন্মগ্রহণ করেন।
তিনি নাগপুরের মহাল এলাকায় নিউ ইংলিশ হাই স্কুলে পড়াশোনা করেন। পরবর্তীতে, তিনি নাগপুরের লেডি অমৃতবাই দাগা কলেজে মারাঠি এবং সঙ্গীত বিষয়ে মাস্টার্স ডিগ্রি অর্জন করেন।
উর্বশী বহুগুণা

উর্বশী বহুগুণা একজন ভারতীয় কবি ও প্রবন্ধকার।
উর্বশী বহুগুণা কটকে জন্মগ্রহণ করেন। তিনি গোয়াতে বড় হয়েছেন এবং হাই স্কুল জীবনে তিনি দিল্লি চলে যান। তিনি তাঁর স্নাতকোত্তর ডিগ্রি দিল্লি বিশ্ববিদ্যালয় থেকে অর্জন করেন, এবং ২০১৪ সালে ইস্ট এংলিয়া বিশ্ববিদ্যালয় থেকে সৃজনশীল লেখায় (কবিতা) মাস্টার্স ডিগ্রি অর্জন করেন। তিনি দিল্লিতে বসবাস করতেন।
২০১৭ সালে তিনি তাঁর প্রথম কবিতা সংগ্রহ "টাররিয়াম"-এর জন্য (গ্রেট) ইন্ডিয়ান পোয়েট্রি কালেকটিভ দ্বারা ইমার্জিং পোয়েটস পুরস্কার পান। এই পুরস্কারের জন্য তাকে নির্বাচন করেন এমি নেজুকুমাথিল। "টাররিয়াম"-এর কবিতাগুলিকে "হাফপোস্ট" "আমাদের গ্রহের কবিতা [...] ভূমি, বায়ুমণ্ডল, মহাসাগর" হিসেবে বর্ণনা করেছে, এবং "দ্য হিন্দু"-এর একটি পর্যালোচনায় বলা হয়েছে যে উর্বশী বহুগুনার কবিতা "আমাদের দুর্বল গ্রহের প্রতি মনোযোগ আকর্ষণ করবে, যা আপনাকে তার প্রেমে পড়ে যেতে বাধ্য করবে"। তিনি আরও চার্লস ওয়ালেস ইন্ডিয়া ট্রাস্ট ফেলোশিপ, সঙ্গম হাউস ফেলোশিপ, একলেকটিকা স্পটলাইট অ্যালথর প্রাইজ এবং টোটো অ্যাওয়ার্ড ফর ক্রিয়েটিভ রাইটিং পেয়েছেন।
২০২১ সালে তিনি "নো স্ট্রেইট থিং ওয়াজ এভার মেইড: এসেস অন মেন্টাল হেলথ" নামে একটি প্রবন্ধ সংগ্রহ প্রকাশ করেন। "দ্য হিন্দু" বলেছে যে এই সংগ্রহ "পাঠকদেরকে সান্ত্বনা দেয়, মুখোমুখি স্থাপন ও চ্যালেঞ্জ করে"। ২০২২ সালে, তার কবিতা "দ্য পেঙ্গুইন বুক অফ ইন্ডিয়ান পোয়েটস"-এ অন্তর্ভুক্ত করা হয়, যেটি সম্পাদনা করেন জিৎ থাইল; তিনি এই সংকলনে অন্তর্ভুক্ত সবচেয়ে তরুণ লেখকদের একজন।
চরার-ই-শরীফ মাজার

চরার-ই-শরীফ মাজার (যা চরার-ই-শরীফ, চরারি শরিফ, চরারি-শরীফ ইত্যাদি নামেও পরিচিত) হল ভারতের জম্মু ও কাশ্মীরের কেন্দ্রশাসিত অঞ্চল বুদগাম জেলার চরারি শরিফ শহরে অবস্থিত একটি সুফি মাজার এবং মসজিদ। এটি ভারতীয় মুসলমানদের প্রাচীনতম এবং পবিত্র মাজারগুলির মধ্যে একটি। যার মধ্যে কাশ্মীরি সুফি সাধক নুন্দ রিশির প্রতি উৎসর্গীকৃত কাশ্মীর উপত্যকাও রয়েছে।
এই মাজার ও মসজিদটি ১৪৬০ সালে নুন্দ রিশির প্রতি সম্মান জানাতে নির্মিত হয়েছিল। ১৯৯৫ সালের অগ্নিকাণ্ডের পর এটি পুনর্নির্মাণ করা হয়। অগ্নিকাণ্ডের পর পাকিস্তান-ভিত্তিক সন্ত্রাসী মাস্ত গুল শহর থেকে পালিয়ে যায়।
এটি কাশ্মীরের সাংস্কৃতিক ঐতিহ্যে ধর্মীয় তাৎপর্য বহন করে এবং মুসলমানদের জন্য সবচেয়ে পবিত্র স্থান হিসেবে বিবেচিত হয়।
বিশ্বাস করা হয় যে ১৪৩৮ খ্রিস্টাব্দে নুন্দ রিশির মৃত্যুর দুই দিনের মধ্যে নয় লক্ষ মানুষ চরারের মাজারে সমবেত হয়েছিল। বাদশাহ সুলতান জয়নুল আবেদিনও তার জানাজায় অংশ নিয়েছিলেন। মুসলমানদের পাশাপাশি হিন্দুরাও এই মাজারটি পরিদর্শন করেন। অগ্নিকাণ্ডে মাজারটি ধ্বংস হয়ে যাওয়ার পর কর্তৃপক্ষ এটি পুনর্নির্মাণ করে। তবে স্থানীয় জনগণ স্থানীয় সরকারের বিরুদ্ধে অগ্নিকাণ্ড প্রতিরোধে ব্যবস্থা না নেওয়ার অভিযোগ তোলেন।
নন্দ ঋষির মৃত্যুর পর, তাকে চরার-ই-শরীফ শহরে সমাহিত করা হয়। পরবর্তীতে ১৪৪৬ সালে, উপত্যকার অষ্টম সুলতান জয়নুল আবেদীন সমাধিস্থলে চরার-ই-শরীফ মাজারের ভিত্তিপ্রস্তর স্থাপন করেন। সময়ের সাথে সাথে মাজারটি আংশিকভাবে ক্ষতিগ্রস্ত হয়। পরে ইয়াকুব শাহ চাক এর ক্ষতিগ্রস্ত অংশ মেরামত করেন। ১৯শ শতাব্দীতে আফগান গভর্নর আত্তা মোহাম্মদ খান মাজারটি পুনর্নির্মাণ করেন। বকশি গুলাম মোহাম্মদ রাজ্যের প্রধানমন্ত্রী থাকাকালীন মাজার চত্বরটির নির্মাণ কাজ করা হয়। ১৯৭৯ সালে জম্মু ও কাশ্মীর একাডেমি অফ আর্ট, কালচার অ্যান্ড ল্যাঙ্গুয়েজেস নুন্দ রিশির মাজারে একটি শিলালিপি স্থাপন করে।
১৯৯৫ সালের ১১ মে, হিজবুল মুজাহিদিন সন্ত্রাসীরা মাজারের ভেতরে আশ্রয় নেয়। সেখানে ভারতীয় নিরাপত্তা বাহিনী এবং জঙ্গিদের মধ্যে সরাসরি সংঘর্ষ হয়। যুদ্ধের ফলে ২৫,০০০ এরও বেশি লোককে সংঘর্ষস্থল থেকে সরিয়ে নেওয়া হয়েছিল। তারা "যুদ্ধে আটকা পড়ার ভয়ে" পার্শ্ববর্তী গ্রামে আশ্রয় নিয়েছিল। প্রাথমিক প্রতিবেদনে বলা হয়েছে যে ১,০০০টি বাড়ি ক্ষতিগ্রস্ত হয়েছে এবং আরও ২০০টি দোকান ধ্বংস হয়েছে। ভারতীয় নিরাপত্তা বাহিনী সাংবাদিকদের ক্ষতিগ্রস্ত এলাকায় প্রবেশ করতে দেয়নি। এই যুদ্ধে তীব্র গুলি বিনিময়ের সময় ত্রিশজন সন্ত্রাসী নিহত হয় এবং পনেরোজন নিরাপত্তা কর্মী নিহত হয়। গোলাগুলিতে ৬৫ বছর বয়সী একজন বেসামরিক নাগরিকও নিহত হন।
২০০১ সালে, অজ্ঞাত হামলাকারীরা শুক্রবারের নামাজের সময় মহিলা মুসল্লিদের উপর সন্ত্রাসীরা হামলা চালায়। এ হামলায় চারজন নিহত এবং পঞ্চাশজন আহত হয়।
২০১৫ সালে অজ্ঞাত হামলাকারীরা মসজিদে একটি গ্রেনেড ছুঁড়ে। এ হামলায় ১০ জন ভক্ত আহত হয়।
বিবিসি নিউজ ভুলভাবে প্রতিবেদন তৈরি করে বলে ভারতীয় সেনাবাহিনী মাজারে হামলা চালিয়েছে। তীব্র সমালোচনার পরই সেই দাবি প্রত্যাহার করে।
ভাবনা বালাকৃষ্ণন

ভাবনা বালাকৃষ্ণন (জন্ম ২৫ মে ১৯৮৫) একজন ভারতীয় টেলিভিশন উপস্থাপক, ক্রিকেট ভাষ্যকার, ভিডিও জকি, প্লেব্যাক গায়ক এবং নৃত্যশিল্পী। তিনি ময়ন্তী ল্যাঙ্গারের পর ভারতের অন্যতম জনপ্রিয় ক্রীড়া সাংবাদিক। তিনি বর্তমানে স্টার স্পোর্টসে ব্রডকাস্টার হিসেবে কাজ করছেন এবং চ্যানেলের জন্য বেশ কয়েকটি প্রোগ্রাম উপস্থাপন করেছেন। বালাকৃষ্ণন ছিলেন ২০১৯ ক্রিকেট বিশ্বকাপে ধারাভাষ্যকার হিসেবে অংশগ্রহণ করা কয়েকজন মহিলার মধ্যে একজন। ভাবনা মূলত তার উপস্থাপনা এবং হোস্টিং তামিল ভাষায় করেন, তবে তিনি হিন্দি ভাষাতেও দক্ষ।
বালাকৃষ্ণন তার কর্মজীবন শুরু করেছিলেন একজন রেডিও জকি হিসেবে এবং পরে টেলিভিশনে আসেন। তিনি রাজ টিভিতে একজন উপস্থাপক হিসেবে যোগ দেন, এবং তার প্রথম টেলিভিশন শো ছিল "বিচ গার্লস শো"। পরে তিনি স্টার বিজয় চ্যানেলে যোগ দেন এবং ২০১১ সালে চ্যানেলের সাথে পূর্ণকালীন উপস্থাপক হিসেবে যুক্ত হন। তার প্রথম প্রোগ্রাম ছিল "সুপার সিঙ্গার জুনিয়র", এবং তিনি ২০১৭ সাল পর্যন্ত "এয়ারটেল সুপার সিঙ্গার"ও উপস্থাপন করেছেন। তিনি চ্যানেলে "জোড়ি নম্বর এক" শোয়ের "ফান আনলিমিটেড" সিজনও উপস্থাপন করেছেন।
২০১৭ সালে তিনি স্টার স্পোর্টসে যোগ দেন এবং ইন্ডিয়ান প্রিমিয়ার লীগ (আইপিএল) ও প্রো কাবাডি লীগের সম্প্রচার করেছেন। তিনি ২০১৮ আইপিএল মরশুমে স্টার স্পোর্টস তামিলের জন্য ধারাভাষ্যকার হিসেবে কাজ করেছিলেন এবং ২০১৮ ইন্ডিয়ান প্রিমিয়ার লীগে শুধুমাত্র দুই মহিলা উপস্থাপকের মধ্যে একজন ছিলেন। ২০১৯ সালে তিনি "ফেমাসলি ফিল্মফেয়ার" এর তামিল সংস্করণ উপস্থাপন করেন।
বালাকৃষ্ণন ২০১৮ সালে তার গায়িকা হিসেবে অভিষেক করেন এবং তার প্রথম একক "দ্য মাশআপ সিরিজ বাই বি.বি." প্রকাশ করেন।
তিনি মুম্বইয়ের ব্যবসায়ী নিখিল রমেশকে বিয়ে করেছেন এবং বর্তমানে মুম্বই-এ বাস করেন।
সঙ্গীতা বড়ুয়া পিশারোতি

সঙ্গীতা বড়ুয়া পিশারোতি হলেন ভারতের অসম রাজ্যের একজন সাংবাদিক এবং লেখক, যিনি বর্তমানে নতুন দিল্লি শহরে বসবাস করছেন। বর্তমানে তিনি "দ্য ওয়্যার" নামক ডিজিটাল নিউজ পোর্টালের জাতীয় বিষয়াবলী সম্পাদক হিসেবে কর্মরত, পূর্বে তিনি ইংরেজি দৈনিক সংবাদপত্র "দ্য হিন্দু"-র বিশেষ সংবাদদাতা হিসেবে কাজ করেছেন। তিনি তার প্রথম বই "অসম: দ্য অ্যাকর্ড, দ্য ডিসকর্ড"-এ অসম আন্দোলন, অসম চুক্তি এবং অসমের বিদ্রোহী কর্মকাণ্ডের ওপর তথ্য সংকলনের জন্য ব্যাপক প্রশংসিত হয়েছেন।
বড়ুয়া পিশারোতি ২০১১ সাল থেকে উন্নয়ন অধ্যয়ন কেন্দ্র-এর ফেলোশিপ গ্রহণ করছেন। অসমের মাজুলি দ্বীপে মাটি ক্ষয়ের কারণে জীবনযাত্রার ক্ষতি সম্পর্কিত তিনি যে সংবাদ প্রতিবেদন প্রকাশ করেছিলেন সে জন্য এটি তাকে দেওয়া হয়। ২০১৭ সালে, দিল্লি শহরের হিন্দু এবং মুসলিমদের মধ্যে আবাসন পৃথকীকরণ নিয়ে তার প্রতিবেদনের জন্য তাকে রামনাথ গোয়েঙ্কা এক্সেলেন্স ইন জার্নালিজম পুরস্কার প্রদান করা হয়।
তিনি গৌহাটি বিশ্ববিদ্যালয় থেকে ১৯৯৫ সালে স্নাতকোত্তর ডিগ্রি অর্জন করেছেন। বড়ুয়া পিশারোতি তার সাংবাদিকতা জীবন শুরু করেছিলেন জাতীয় সংবাদ সংস্থা ইউনাইটেড নিউজ অব ইন্ডিয়া থেকে, এবং প্রথম মহিলা হিসেবে তিনি উত্তর-পূর্ব ভারত থেকে সংবাদ সংস্থাটির নতুন দিল্লি সদর দফতরে কর্মরত হন।
ইমামজাদেহ

ইমামজাদেহ () (অর্থাৎ: " বারো ইমামের পুত্র, কন্যা") একটি ফারসি শব্দ যার দুইটি সম্পর্কিত অর্থ রয়েছে: শিয়া ইসলামে এক ধরনের পবিত্র ব্যক্তি এবং এই জাতীয় ব্যক্তির মাজার-সমাধি।
প্রথমত, এই শব্দটির অর্থ একজন শিয়া ইমামের নিকটবর্তী বংশধর। এই শব্দটি উর্দু এবং আজেরি ভাষাতেও ব্যবহৃত হয়। ইমামজাদেহ অর্থ "সন্তান" বা ইমামের বংশধর। ইংরেজিতে শব্দটির বানান বিভিন্নভাবে করা হয়, যেমন ইমামজাদা, ইমামজাদাহ এবং এমামজাদাহ। ইমামজাদেহ মূলত সৈয়দ বা সৈয়দা বংশধর কারণ তারা ইমামদের বংশধর। ইমামজাদেহরাও সাইয়্যিদ, যদিও সকল সাইয়্যিদকে ইমামজাদেহ হিসেবে বিবেচনা করা হয় না। 
অনেক গুরুত্বপূর্ণ ইমামজাদেহ আছেন। এদের মধ্যে অন্যতম দুইজন হলেন অষ্টম দ্বাদশ ইমাম ইমাম আলী আল-রিদার নিজের বোন ফাতিমা বিনতে মুসা এবং আলির কন্যা জয়নব বিনতে আলী, যাকে শিয়া মুসলমানরা প্রথম ইমাম এবং সুন্নি মুসলমানরা চতুর্থ রশিদ বলে আখ্যা দেয়। যদিও ঐতিহ্যগতভাবে ইমামজাদেহরা নারী নন।
দ্বিতীয়ত, ইমামজাদেহ হলো ইমামদের বংশধরদের মাজার-সমাধির জন্য একটি শব্দ, যারা সরাসরি মুহাম্মদের সাথে সম্পর্কিত। এই মাজারগুলো কেবল ইমামদের বংশধরদের জন্য, ইমামদের নিজস্ব নয়। এই মাজার-সমাধিগুলো শিয়া ভক্তি এবং তীর্থযাত্রার কেন্দ্র হিসেবে ব্যবহৃত হয়। বিশ্বাস করা হয় যে এদের অলৌকিক বৈশিষ্ট্য এবং আরোগ্য করার ক্ষমতা রয়েছে। এধরনের অনেকগুলোই ইরাক, মদিনা, ভারত এবং ইরানে অবস্থিত।
অনেক মানুষ তাদের কাছাকাছি অবস্থিত ইমামজাদেহগুলোতে দর্শন দিতে যান। অনেক ইমামজাদেহর জন্য বিশেষ জিয়ারত-নামা (তীর্থযাত্রী)ও রয়েছে। এই তীর্থযাত্রাগুলোর মধ্যে কিছু প্রতি বছর নির্দিষ্ট সময়ে অনুষ্ঠিত হয়। কিছু ইমামজাদেহ অন্যগুলোর মতো ভালোভাবে দেখাশোনা করা হয় না। রেইনিশের মতে, তিনি যে ইমামজাদেহটি দেখেছিলেন তার বেশিরভাগই ধ্বংসস্তূপে পরিণত হয়েছিল, যদিও সেটি এখনও গুরুত্বপূর্ণ। 
ইমামজাদেহরা এতটাই প্রভাবশালী ছিলেন যে কিছু শহর বা শহরের কিছু অংশের নামকরণ করা হয়েছে ইমামজাদেহদের নামে যাদের সেখানে সমাহিত করা হয়েছে, উদাহরণস্বরূপ, তোরবাত-ই হেইদারিহ, গিলানের আস্তানেহ-ই আশরাফিয়াহ, আরাকের কাছে আস্তানেহ এবং শাহরেজা ।
জাহ্নবী বড়ুয়া

জাহ্নবী বড়ুয়া হলেন একজন ভারতীয় লেখক, যিনি অসম রাজ্যের বাসিন্দা। তিনি 'নেক্সট ডোর' নামক একটি সমালোচনামূলকভাবে প্রশংসিত ছোট গল্পের সংগ্রহের লেখক, যা অসমের প্রেক্ষাপটে বিদ্রোহের পটভূমিতে লেখা হয়েছে। বড়ুয়া বর্তমানে বেঙ্গালুরুতে বাস করেন এবং গৌহাটি মেডিকেল কলেজ থেকে এমবিবিএস করেছেন, তবে তিনি চিকিৎসা পেশায় কাজ করেন না। তিনি যুক্তরাজ্যে সৃজনশীল লেখা বিষয়ক শিক্ষা গ্রহণ করেছেন।
"রিবার্থ" একটি বই যা পিতৃত্বের চেয়ে মাতৃত্ব এবং সন্তানের মধ্যে বিশেষ সম্পর্কের উপর গুরুত্ব দেয়। এটি মায়ের গর্ভে সন্তানের থাকা সেই বিশেষ সময়কালকে সুন্দরভাবে চিত্রিত করেছে তার সাহিত্যকর্মে।
"আন্ডারটো" একটি উপন্যাস যা অভিবাসন, নির্বাসন এবং একাকীত্বের উপর ভিত্তি করে, এই সমস্ত বিষয়গুলি আমরা একটি পোস্ট-প্যান্ডেমিক বিশ্বে অনুভব করব।
রুব এল হিজব

রুব এল হিজব () হল একটি প্রাচীন আরব প্রতীক যা অষ্টগ্রামের আকারে তৈরি। এটিকে দুটি পরস্পর ছেদকারী বর্গক্ষেত্র ۞ হিসেবে উপস্থাপন করা হয়। যদিও বর্তমানে এর প্রধান উপযোগিতা হল কুরআনের কিছু কপির ভেতরে একটি বিভাজন চিহ্নিত করা যাতে তেলাওয়াত সহজ হয়, তবে এটি অতীতে বেশ কয়েকটি প্রতীক এবং পতাকায় ব্যবহৃত হয়েছিল এবং আজও তা অব্যাহত রয়েছে।
আরবি ভাষায়, রুব শব্দের অর্থ 'এক-চতুর্থাংশ' বা 'চতুর্থাংশ', যেখানে হিজব (বহুবচন আহজাব) এর অর্থ 'একটি দল'। কুরআন ৬০টি -এ (প্রায় সমান দৈর্ঘ্যের দলগুলোকে পর্যায়ক্রমে ৩০টি আজা'তে ভাগ করা হয়েছে) বিভক্ত, রুব এল হিজবের উদাহরণের মাধ্যমে প্রতিটি হিজব আরও চারটি ভাগে ভাগ করা হয়েছে, যার ফলে মোট ২৪০টি ভাগ হয়েছে।
সেলজুক তারকা হল একটি আট-বিন্দুবিশিষ্ট তারকা বহুভুজ যা একটি প্রাচীন তুর্কি জাতীয় প্রতীক (তামগা)। এটি সেলজুক শিল্পের একটি সাধারণ মোটিফ।
ইবেরীয় উপদ্বীপে আল-আন্দালুসের সময়ে এই প্রতীকটি একটি সাংস্কৃতিক প্রতীক হিসেবে ব্যবহৃত হত, যা তখনকার মুদ্রায় দেখা যেত। এছাড়াও, অনেক এলাকাতে এর ব্যবহারের ফলে এর নাম পরিবর্তন করে "প্রথম আব্দুর রহমানের তারা" রাখা হয়। আল-আন্দালুস থেকে এটি আরব বিশ্বের অন্যান্য অঞ্চলে ছড়িয়ে পড়ে। এটি তুর্কি ইসলামী সংস্কৃতি এবং ইতিহাসেও ব্যাপকভাবে ব্যবহৃত হয়েছে।
পেট্রোনাস টাওয়ারের মতো, ভবনের পরিকল্পনার ভিত্তি হিসেবে প্রতীকটি ব্যবহার করা হয়েছে।
শেখ হুসেন

শেখ হুসেন দক্ষিণ-পূর্ব ইথিওপিয়ার একটি শহর। এটি ওরোমিয়া অঞ্চলের বেল জোনে অবস্থিত। এর দ্রাঘিমাংশ এবং অক্ষাংশ হল ৭°৪৫′উত্তর ৪০°৪২′পূর্ব﻿ / ﻿৭.৭৫০°উত্তর ৪০.৭০০°পূর্ব এবং এটি সমুদ্রপৃষ্ঠ থেকে ১৩৮৬ মিটার উচ্চতায় অবস্থিত। কেন্দ্রীয় পরিসংখ্যান সংস্থা এই শহরের ২০০৫ সালের জনসংখ্যার কোনও অনুমান প্রকাশ করেনি।
২০১১ সাল থেকে এই স্থানটি ধর্মীয়, সাংস্কৃতিক এবং ঐতিহাসিক স্থান হিসেবে ইউনেস্কোর বিশ্ব ঐতিহ্য তালিকার অস্থায়ী তালিকায় লিপিবদ্ধ রয়েছে।
২৩ ডিসেম্বর ২০০৭-এ, "আডিস ফরচুন" প্রতিবেদন করেছে যে এসএটিসিওএন কনস্ট্রাকশন, একটি ইথিওপিয়ার মালিকানাধীন প্রতিষ্ঠান, পশ্চিম হারগারহের দারু লাবু ওরেডায় অবস্থিত মিচেটা শহরের সাথে শেখ হুসেনকে সংযোগকারী ওরোমিয়ার পার্বত্য অঞ্চলের মধ্য দিয়ে ১৭০ কিলোমিটার রাস্তা নির্মাণের জন্য চার বছরের দীর্ঘ প্রচেষ্টাকে সম্পন্ন করেছে। ১৯ ডিসেম্বর আনুষ্ঠানিকভাবে রাস্তাটি উদ্বোধন করা হয়।
আর্থার ডোনাল্ডসন স্মিথ ১৮৯৪ সালের ২১ সেপ্টেম্বর শেখ হুসেনে পৌঁছান। সেখানে তিনি বেশ কয়েক দিন থাকেন এবং পরে তার সঙ্গী শেখ হুসেনের সহকারী শেখ মোহাম্মদের সমাধি জিয়ারত করেন।
কিছু মুসলিমের দৃষ্টিতে, এই শহরের নামকরণ করা হয়েছে ইথিওপিয়ার দেশের সবচেয়ে পবিত্র স্থানের নামানুসারে: চিনাকসেনের কাছে গেলা নামক একটি ছোট গ্রামের ত্রয়োদশ শতাব্দীর সোমালি সাধক শেখ হুসেনের সমাধিকে মাথায় রেখে। শেখ হুসেন তৎকালীন এলাকায় বসবাসকারী সিদামো জনগণের কাছে ইসলামের প্রবর্তনা করেছিলেন। তাকে বেল সালতানাত প্রতিষ্ঠা ও শক্তিশালী করার জন্যও কৃতিত্ব দেওয়া হয় এবং বলা হয় যে তিনি অনেক অলৌকিক কাজ করেছেন। ১৯২০-এর দশকে কায়রোতে প্রকাশিত একটি হজিওগ্রাফিতে এই অলৌকিক ঘটনাগুলোর বেশ কয়েকটি লিপিবদ্ধ করা হয়েছে, যার নাম ছিল ""রাবি' আল-কুলুব"।" যদিও এই শহরটি এখন ওরোমো জনগণের আবাসভূমির মধ্যে অবস্থিত, তবুও এটি হজ এবং রবিউল আউয়ালের মুসলিম মাসগুলোতে বছরে দুইবার আনুমানিক ৫০,০০০ ইথিওপিয়ার মুসলিম তীর্থযাত্রীর গন্তব্যস্থল হয়ে উঠে। প্রথম তীর্থযাত্রা তাঁর জন্মের স্মরণে, দ্বিতীয়টি তাঁর মৃত্যুর স্মরণে করা হয়। তারা ঐতিহ্যগতভাবে "আউলে শেখ হুসেন" নামে পরিচিত ফাটা লাঠি বহন করে, যেগুলো হাঁটার লাঠি হিসেবে ব্যবহার করার জন্য খুব ছোট এবং কোনও ব্যবহারিক উদ্দেশ্যে ব্যবহার করা হয় না। একবার তারা মাজারে পৌঁছালে, তীর্থযাত্রীরা পালাক্রমে একটি ছোট দরজা দিয়ে হামাগুড়ি দিয়ে সাধুর সমাধিতে প্রবেশ করেন। 
সাধুর উদ্দেশ্যে নিবেদিত বিস্তৃত ধর্মীয় এলাকার মধ্যে রয়েছে শহর এবং এর নিকটবর্তী কাচামসারে উপত্যকা। ১৮ শতকে, হারারের আমির আবদ আল-শাকুর ইবনে ইউসুফ মাজার প্রাঙ্গণের ভেতরে শেখ হুসেনের সমাধির কাছে বাগদাদী সাধক আবদ আল-কাদির আল-জিলানির জন্য একটি মাজার নির্মাণ করেন। ভবনের অংশ হিসেবে একটি কবরস্থানও করা হয়েছে। ভবনের অন্যান্য নিদর্শনগুলোর মধ্যে রয়েছে মসজিদ থেকে ৩০০ মিটার দক্ষিণে ডিনকিরোর পুকুর, যা শুকনো পাথরের গাঁথুনিতে নির্মিত; পুকুরের সাথে "অলৌকিক" জলের একটি ঝর্ণা জড়িত। পবিত্র এলাকার প্রবেশপথে দুইটি বুনো ডুমুর গাছ রয়েছে যাকে ওরোমো ভাষায় "কিল্টু" ( "ফিকাস সাইকোমোরাস" নামেও পরিচিত) বলা হয়। ইমারোর আরেকটি পুকুরের কাছে শেখ হুসেনের বাবার মসজিদ রয়েছে, উভয়টিতেই হারার ধরনেরর একটি "গুব্বা" রয়েছে। এছাড়াও কাছাকাছি বেশ কয়েকটি গুহা রয়েছে - একটি "সর্পের গুহা", একটি "ঔষধি গুহা", এবং একটি "মধুর গুহা" - এবং এগুলোর শিলা গঠনগুলো পাথুরে ব্যক্তিদের বলে জানা যায়।
সরাইকি সালোয়ার স্যুট

সারাইকি শালওয়ার সুট দুটি ধরণের হয়ে থাকে যা পাকিস্তানের পাঞ্জাব অঞ্চলের দক্ষিণে উৎপন্ন। এগুলি হলো বাহাওলপুরী শালওয়ার সুট এবং মুলতানি শালওয়ার সুট। এই দুটি প্রধান সুট সেই অঞ্চলের।
বাহাওলপুরী শালওয়ার বাহাওলপুর অঞ্চলের পাঞ্জাব, পাকিস্তান থেকে উৎপন্ন। বাহাওলপুরী শালওয়ারটি প্রশস্ত এবং ঢিলেঢালা, যার মধ্যে বিশাল ভাঁজ থাকে।
বাহাওলপুরী শালওয়ারটি বাহাওলপুর রাজবংশের পুরুষরা পরতেন। রাজপরিবারের পুরুষরা সিল্কের তৈরি শালওয়ারের সাথে কোট পরতেন, যা সোনালী প্যাটার্নে সজ্জিত ছিল। বাহাওলপুরী শালওয়ার এবং সুতানের জন্য ঐতিহ্যগতভাবে যে উপাদানটি ব্যবহৃত হয় তা হলো সুফি, যা সুতির কটন শৈলীর সাথে সিল্কের ওফট এবং সোনালী সূতো দিয়ে মিশ্রিত। এই ধরনের মিশ্রিত কাপড়কে শুজা খানি বলা হয়।
বাহাওলপুরী শালওয়ার বাহাওলপুরী কামিজ, পাঞ্জাবি কুর্তা অথবা চোলা দিয়ে পরিধান করা হয়। বাহাওলপুর কামিজে স্থানীয় প্রিন্ট এবং এম্ব্রয়ডারি প্যাটার্ন থাকে। ব্যান্ডহানি টাই-ডাইং চলিস্তান মরুভূমি এলাকার পাঞ্জাব অঞ্চলে জনপ্রিয়। 20 শতকের প্রথম দিকে পুরুষদের জন্য এটি ঐতিহ্য ছিল যে তারা আংগরখা একা পরিধান করতেন, যার ফলে বুক এবং পেট খালি থাকে, যা স্থানীয়ভাবে চোলা নামে পরিচিত ছিল।
মাথার গহনা হিসেবে পুরুষরা পাগড়ি পরতেন এবং মহিলারা মাথায় স্কার্ফ পরতেন। অতীতে, বাহাওলপুরের পাগড়ি অনেক বড় ছিল, যা ৪০ ফুট পর্যন্ত দীর্ঘ হতে পারত। এখন পাগড়ি ছোট এবং বিভিন্ন ডিজাইনে তৈরি হয়। পাগড়ির নিচে ঐতিহ্য অনুসারে একটি টুপি পরিধান করা হয়, যার নাম কলাহ। পুরুষরা সাধারণত এক টুকরো স্কার্ফ নিজেদের কাঁধে ফেলে যা সীমানায় এম্ব্রয়ডারি থাকে।
মুলতানি শালওয়ার মুলতান এলাকা থেকে উৎপন্ন যা পাঞ্জাব অঞ্চলে অবস্থিত। এর ফলে, মুলতানি শালওয়ার সিন্ধি কাচা শালওয়ার এর মতো দেখতে। মুলতানি শালওয়ারটি প্রশস্ত এবং ঢিলেঢালা, এবং পাঞ্জাবি সুতানের মতো ভাঁজ থাকে। মুলতানি শালওয়ারে আরও কিছু প্রভাব রয়েছে যেগুলি বলোচিস্তান, পাকিস্তান থেকে ১৫ শতকে মুলতানে আসা বালোচ শরণার্থী দ্বারা আনা হয়েছিল। তবে, বড় বালোচ শালওয়ারটি শরণার্থীরা পরিহিত না করে স্থানীয় শৈলী গ্রহণ করেছিলেন।
উপরের পোশাক হিসেবে পাঞ্জাবি কামিজ এবং পাঞ্জাব অঞ্চলের চোলা পরিধান করা হয়। মুলতান অঞ্চলের পাঞ্জাবি কুর্তার বিশেষ শৈলী হলো মুলতানি কুর্তা, যা মুলতান ডিজাইনে ক্রোচেট করা হয়। স্থানীয় আজরাক প্রিন্টও ব্যবহৃত হয় এবং চিট মুলতানি বা মুলতানি চিন্ট নামেও পরিচিত প্রিন্ট থাকে। মুলতান Tie-dyeing এর জন্যও পরিচিত। মুলতানি এম্ব্রয়ডারি তে কালাবাতুন থাকে, যেখানে সূক্ষ্ম তারে প্যাটার্ন তৈরি হয়। মুলতানি কুর্তার অন্য নাম হলো সারাইকী কুর্তা। কুর্তা বা কামিজের উপরে কখনও কখনও কুর্তি শীর্ষ পরিধান করা হয়।
মুলতানি শালওয়ার কামিজ যখন পুরুষেরা পরেন, তখন তার সাথে পাগড়ি পরা হয়, যা পতকা নামে পরিচিত, অথবা কাঁধে স্কার্ফ ফেলা হয়। মহিলারা এটি মাথায় বাচন স্কার্ফ পরিধান করে। এম্ব্রয়ডারি করা ফুলকারি অথবা চাদরও ব্যবহৃত হয়।
কুর্দিস্তান জাস্টিস গ্রুপ

কুর্দিস্তান জাস্টিস গ্রুপ ( ), কথোপকথনে কোমেল নামে পরিচিত, পূর্বে যেটি ছিল কুর্দিস্তান ইসলামিক গ্রুপ ( ), হল ইরাকি কুর্দিস্তানের একটি আন্দোলন যা ২০০১ সালের মে মাসে ইসলামিক মুভমেন্ট অফ কুর্দিস্তানের প্রাক্তন নেতা এবং ইসলামিক আমিরাত অফ কুর্দিস্তানের প্রাক্তন ডেপুটি আলী বাপির দ্বারা প্রতিষ্ঠিত হয়েছিল। 
অন্যান্য রাজনৈতিক দলের সাথে তাদের অবস্থান সম্পর্কে, ২০০৩ সালের জানুয়ারিতে এক সাক্ষাৎকারে আলী বাপির বলেছিলেন:
"আমাদের নীতি হলো আমরা সকল ইসলামী গোষ্ঠীর সাথে ভ্রাতৃত্ব এবং সহযোগিতায় বিশ্বাসী। আমরা ইসলামী দল ও সংগঠন, ইসলামপন্থী ব্যক্তিত্ব এবং সালাফি ঐতিহ্য, সুফি বা বৈজ্ঞানিক ঐতিহ্য অনুসরণকারী গোষ্ঠীর সাথে ভ্রাতৃত্বপূর্ণ সম্পর্ক স্থাপন করতে চাই। কোমালা ইসলামীতে, আমরা বিশ্বাস করি যে গোষ্ঠীটিকে অবশ্যই মুক্তমনা হতে হবে এবং যারা ইসলামের দিকে আহ্বান করে বা কাজ করে তাদের সকলের সাথে ভ্রাতৃত্বপূর্ণ সম্পর্ক স্থাপন করতে হবে। যদি আমরা কোনো ভুল দেখি, তাহলে আমরা সংলাপের মাধ্যমে এবং ভ্রাতৃত্বপূর্ণ পরিবেশ তৈরি করে তা সংশোধন করার চেষ্টা করব।"
আফগানিস্তানের নিয়ন্ত্রণ গ্রহণের পর তালেবানদের অভিনন্দন জানানো প্রথম গোষ্ঠীগুলোর মধ্যে ছিল কুর্দিস্তান জাস্টিস গ্রুপ এবং কুর্দিস্তান ইসলামিক মুভমেন্ট। দলের এমপিরা বলেছেন যে তারা "তাদের অভিনন্দন এবং প্রার্থনা পাঠাচ্ছেন"। 
অন্যান্য কুর্দি রাজনৈতিক গোষ্ঠীর সাথে সম্পর্কের ক্ষেত্রে, কেজেজি সাধারণত একটি সহযোগিতামূলক দৃষ্টিভঙ্গি বজায় রেখেছে, তবে তারা কিছু রাজনৈতিক বিরোধ এবং প্রতিদ্বন্দ্বিতায়ও জড়িত। দলটি প্রায়শই কুর্দি জনগণের মধ্যে ঐক্যের গুরুত্বের উপর জোর দিয়েছে এবং সংলাপ ও দ্বন্দ্বের শান্তিপূর্ণ সমাধানের পক্ষে কথা বলেছে। 
২২শে ফেব্রুয়ারি, ২০২১-এ, ঘোষণা করা হয় যে কুর্দিস্তান জাস্টিস গ্রুপ নামে একটি ইসলামপন্থী রাজনৈতিক অংশের একজন এমপি, ওমর গুলপি, রাসানের বিরুদ্ধে একটি মামলা দায়ের করেছেন। কারণ এই সংস্থাটি স্থানীয়ভাবে এলজিবিটি+ অধিকারের পক্ষে কথা বলেছিল এবং তার মতে, এটি "কুর্দি সংস্কৃতির মূল্যবোধের বিরুদ্ধে"। কুর্দিস্তান জাস্টিস গ্রুপ আস্তানে নামক একটি এলজিবিটি+ বিরোধী এবং রক্ষণশীল সংগঠনের সাথে যুক্ত। এই সংস্থাটি এলজিবিটি-বিরোধী, এসআরএইচআর এবং লিঙ্গ প্রচারণা প্রকাশের কাজ করে।
কো কিঝান আদিকাল

কো কিঝান আদিকাল রবি নীলি ছিল মধ্যযুগীয় দক্ষিণ ভারতের চেরা পেরুমাল রাজ্যর রাণী/রাজকুমারীদের ঐতিহ্যগত উপাধি। প্রাথমিকভাবে মনে করা হয়েছিল যে কিজান আদিকাল একটি সঠিক নাম (রাজকীয় উপাধি নয়)।
এই উপাধিটি কেরালার রাজকুমারীরা (তামিল দেশে) চোলা রাজকুমারদের সাথে বিবাহিত হওয়ার পরও ব্যবহার করতেন।
এই উপাধিটি কেরালা এবং তামিলনাড়ু থেকে আবিষ্কৃত নীচের খোদাইলিপিগুলিতে পাওয়া গেছে।
এটি সম্ভব হতে পারে যে (১) এবং (৩) রাজকুমারীরা একই, অথবা তারা বোন। যদি তারা বোন হয়, তবে রাজা পরন্তক প্রথম দুটি পৃথক চেরা পেরুমাল রাজকুমারীকে বিয়ে করেছিলেন (যাদের দুই পুত্র, রাজদিত্য এবং অরিঞ্জয় চোলা)। একটি চেরা রাজকুমারী ও পরন্তক রাজার বিবাহ, প্রায় ৯১০ খ্রিষ্টাব্দে, পশ্চিম গঙ্গ রাজবংশের রাজা পৃথ্বীপতি II হস্তিমল্লা এর উদয়েন্দিরাম তাম্রপটে উল্লেখিত হয়েছে।
কিজান আদিকালের ভেলাম ("কিজান আদিকাল ভেলাম" বা "কিজাই ভেলাম") তঞ্জাভুর এ তিনটি চোলা খোদাইলিপিতে উল্লেখিত হয়েছে।
ভারত স্ত্রী মহামন্ডল

ভারত স্ত্রী মহামণ্ডল (দ্য গ্রেট সার্কেল অব ইন্ডিয়ান উইমেন) ছিল একটি জাতীয় স্তরের নারী সংগঠন যা সারলা দেবী চৌধুরানি দ্বারা ১৯১০ সালে আলাহাবাদ-এ প্রতিষ্ঠিত হয়। সংগঠনটির একটি প্রধান লক্ষ্য ছিল মহিলা শিক্ষা প্রচার করা, যা সে সময়ে খুব উন্নত ছিল না।
সংগঠনটি লাহোর (তখন ভারতের অবিভক্ত অংশ), দিল্লি, করাচি, অমৃতসর, হায়দ্রাবাদ, কানপুর, ব্যাংকুড়া, হাজারিবাগ, মিদনাপুর, প্রয়াগরাজ এবং কলকাতায় একাধিক অফিস খোলার মাধ্যমে সমগ্র ভারত জুড়ে মহিলাদের পরিস্থিতি উন্নত করার কাজ শুরু করে। সংগঠনটির কমিটিতে কোনো ব্রিটিশ মহিলা বা পুরুষ সদস্য ছিলেন না।
ভারত স্ত্রী মহামণ্ডলের সাথে সম্পর্কিত উল্লেখযোগ্য মহিলারা হলেন:
ফেমিনিস্ট: জাপান

ফেমিনিস্ট: জাপান বা ফেমিনিস্ট ছিল একটি জাপানি নারীবাদী দ্বিমাসিক পত্রিকা যা ১৯৭৭ সালে জাপানের টোকিওতে প্রতিষ্ঠিত হয়। ইকুকো আৎসুমি এবং এক দল একাডেমিক নারী দ্বারা পরিচালিত এই পত্রিকা মহিলাদের কণ্ঠস্বর তুলে ধরার এবং মহিলাদের অধ্যয়নকে প্রচার করার লক্ষ্যে কাজ করেছিল, যা সে সময়ে জাপানের বিশ্ববিদ্যালয়ে পাঠ্যক্রমের অংশ ছিল না। ম্যাগাজিনটি নারীরা এবং ভাষা, মিডিয়া, মাতৃত্ব, শিল্প, এবং ক্ষমতা বিষয়ক নানা বিষয়ে আলোচনা করত।
"ফেমিনিস্ট" প্রথম ১৯৭৭ সালের গ্রীষ্মে টোকিওর বোকু-শিন-শা প্রকাশনী থেকে প্রকাশিত হয়েছিল। প্রথম ইস্যুর "অসাধারণ গ্রাফিক আকর্ষণ", "অটুট বিষয়বস্তু" এবং বাণিজ্যিক সাফল্যের কারণে, ম্যাগাজিনটি আন্তর্জাতিকভাবে বের হওয়ার পরিকল্পনা করেছিল এবং ১৯৭৮ সালের বসন্তে নিউ ইয়র্ক সিটিতে "ফেমিনিস্ট: জাপান" নামে তার দ্বিতীয় সংখ্যা প্রকাশ করেছিল। আন্তর্জাতিক সংখ্যার প্রধান সম্পাদক ছিলেন ইকুকো আৎসুমি এবং ডায়ান এল. সিম্পসন। "ফেমিনিস্ট: জাপান" আন্তর্জাতিকভাবে প্রকাশিত হত এবং নিউ ইয়র্ক সিটি, লস অ্যাঞ্জেলেস এবং নেদারল্যান্ডসের আমার্সফোর্টে এর অফিস ছিল।
আবদুল আজিজ সরকার

আবদুল আজিজ সরকার একজন বাংলাদেশী পুলিশ কর্মকর্তা ছিলেন। তিনি র‍‍্যাপিড অ্যাকশন ব্যাটালিয়ন মহাপরিচালক হিসাবে দায়িত্ব পালন করেছিলেন।
সরকার প্রাক্তন যুগোস্লাভিয়ায় জাতিসংঘের মিশনে দায়িত্ব পালন করেছিলেন। ২৪ এপ্রিল ২০০৫ সালে তিনি র‍‍্যাপিড অ্যাকশন ব্যাটালিয়নের মহাপরিচালক নিযুক্ত হন। তিনি র‍‍্যাব প্রথম মহাপরিচালক আনওয়ারুল ইকবালের স্থলাভিষিক্ত হন। ২০০৬ সালের ৩০ অক্টোবর পর্যন্ত তিনি র‍‍্যাপিড অ্যাকশন ব্যাটালিয়নের মহাপরিচালক হিসেবে দায়িত্ব পালন করেন। ২০০৪ সালের ১৫
সরকার সন্ত্রাসী সংগঠন জামাত-উল-মুজাহিদীন বাংলাদেশের প্রধান শায়খ আবদুর রহমানের গ্রেপ্তারের তত্ত্বাবধান করেছিলেন। ২০০৫ সালের ৭ জুন যুবলীগ কর্মী সুমনের মা আমেলা খাতুনের দায়ের করা একটি মামলায় তাকে অভিযুক্ত করা হয়। বাংলাদেশ জাতীয়তাবাদী দল সরকার খিলগাঁও ফ্লাইওভার থেকে একটি লুপ কমিয়ে দেওয়ার পর সুমন বাংলাদেশ আওয়ামী লীগের প্রতিবাদে অংশ নিয়েছিলেন। তাকে র‍্যাব গ্রেপ্তার করে এবং হেফাজতে হত্যা করে। ২০০৬ সালে তত্ত্বাবধায়ক সরকার ক্ষমতা গ্রহণের পর সরকার এবং বিশেষ শাখা প্রধান ফররুখ আহমেদ উভয়ের চুক্তি বাতিল করা হয়।
পঙ্কজ ভাদৌরিয়া

পঙ্কজ ভাদৌরিয়া হলেন মাস্টারশেফ ইন্ডিয়া সিজন ১ (২০১০) এর বিজয়ী । তিনি একজন স্কুল শিক্ষিকা ছিলেন যিনি মাস্টারশেফ ইন্ডিয়ার প্রথম মরশুমে অংশগ্রহণের জন্য ১৬ বছর বয়সে চাকরি ছেড়ে দিয়েছিলেন। তিনি শেফ পঙ্কজ কা জায়কা ( স্টারপ্লাস ), কিফায়াতি রান্নাঘর ( জি খানা খাজানা ), পঙ্কজের সঙ্গে ৩টি কোর্স ( জি খানা খাজানা ), রসোই সে- পঙ্কজ ভাদৌরিয়া কে সাথ (ইটিভি) [ইটিভি] ( ইটিভি ) অনুষ্ঠানগুলি হোস্ট করেছেন। তিনি বিশ্বব্যাপী প্রথম মাস্টারশেফ বিজয়ী যার নামে একটি অফিসিয়াল মাস্টারশেফ কুকবুক রয়েছে এবং তিনি আরও দুটি রান্নার বই লিখেছেন - বার্বি - আই অ্যাম আ শেফ, এবং চিকেন ফ্রম মাই কিচেন ( ব্লুমসবারি পাবলিশিং )।
১৯৭১ সালের ১৪ জুলাই নয়াদিল্লিতে বিনোদ খান্না এবং প্রিয়া খান্নার ঘরে জন্মগ্রহণকারী পঙ্কজ তাদের দুই সন্তানের মধ্যে বড় এবং এক ছোট ভাই। তিনি ১৩ বছর বয়সে তার বাবাকে এবং ২২ বছর বয়সে তার মাকে হারান। তিনি নয়াদিল্লির কেন্দ্রীয় বিদ্যালয় থেকে তার স্কুল জীবন সম্পন্ন করেন এবং লখনউতে উচ্চশিক্ষা শেষ করেন। তিনি লখনউ বিশ্ববিদ্যালয় থেকে ইংরেজিতে স্নাতক, ইংরেজি সাহিত্যে স্নাতকোত্তর ডিগ্রি অর্জন করেন এবং তারপরে তিনি তার নির্বাচিত ক্যারিয়ারের জন্য নিজেকে প্রস্তুত করার জন্য লখনউ বিশ্ববিদ্যালয় থেকে শিক্ষায় স্নাতক ডিগ্রি অর্জন করেন। তিনি চারু সমর্থের সাথে বিবাহিত এবং তার দুই সন্তান, এক মেয়ে, সোনালিকা ভাদৌরিয়া এবং এক ছেলে, সিদ্ধান্ত ভাদৌরিয়া।
পঙ্কজ ১৬ আগস্ট ২০১২ সালে লখনউতে তার রন্ধনসম্পর্কীয় একাডেমি শুরু করেন। এটি অপেশাদার রাঁধুনিদের জন্য পেশাদার কোর্স এবং সার্টিফিকেট কোর্স অফার করে।
রান্নার প্রতি পঙ্কজের আগ্রহ তাকে অনেক ব্র্যান্ডের পছন্দের ব্যক্তিত্বে পরিণত করেছে।
পঙ্কজ মাইক্রোসফট লুমিয়া ৫৩৫ ডিজিটাল ক্যাম্পেইনের একজন অংশ যেখানে কঙ্গনা রানাউত এবং সাইনা নেহওয়ালের সাথে তিনি "আশাইয়েন" নামে একটি অনুপ্রেরণামূলক ছবিতে মানুষকে তাদের স্বপ্ন অনুসরণ করতে উৎসাহিত করেন
পঙ্কজ ব্র্যান্ড নর - কাপ আ স্যুপ, স্যুপস এবং নুডলসের মুখ এবং নরের জন্য একটি বিস্তৃত টিভি প্রচারণা এবং মুদ্রণ প্রচারণার শুটিং করেছেন।
তিনি বিশ্বব্যাপী মাস্টারশেফ ট্রাভেলস কক্স অ্যান্ড কিংস এর ব্র্যান্ড অ্যাম্বাসেডরও।
তিনি দক্ষিণ ভারতের একটি শীর্ষস্থানীয় স্পাইস ব্র্যান্ড ইস্টার্ন মাসালাসকেও সমর্থন করেছিলেন।
তিনি তাজা টি, এইচইউএল, কার্যকলাপ- হুনার আপ্পা, পেহচান হামারি-এর মুখও ছিলেন, যা উত্তর প্রদেশের ছোট শহরগুলির মহিলাদের মধ্যে লুকানো প্রতিভাকে চিনতে একটি প্রচেষ্টা।
অলিভ অয়েল রেভোলিউশন নামক প্রচারণার জন্য ভারতে অলিভ অয়েলের প্রচারণার জন্য স্প্যানিশ সরকার পঙ্কজ ভাদৌরিয়াকে রাষ্ট্রদূত হিসেবে মনোনীত করেছে।
তার অন্যান্য ব্র্যান্ড অ্যাসোসিয়েশনের মধ্যে রয়েছে স্যামসাং স্মার্ট ওভেন, কেন্ট জুসার অ্যান্ড পাস্তা মেকার, সেনসোডাইন, রিলায়েন্স ফ্রেশ, কেলগস এবং টেফাল ।
ডিফল্ট ক্যাফে - লখনউতে অবস্থিত, এই ক্যাফেতে ঐতিহ্যবাহী এবং সমসাময়িক স্বাদের মিশ্রণ সহ বিভিন্ন ধরণের খাবার পাওয়া যায়।
ট্রাম্প ট্রি ক্যাফে - লখনউতেও, এই ক্যাফেটি তার আরামদায়ক পরিবেশ এবং বৈচিত্র্যময় মেনুর জন্য পরিচিত, যার মধ্যে রয়েছে মহাদেশীয় এবং ভারতীয় খাবার।
কুলিনারি কোর্ট - এই রেস্তোরাঁটি লখনউয়ের হোটেল ক্লার্কস অবধের অংশ, যেখানে শেফ পঙ্কজ আওয়াধি খাবার উদযাপন করে একটি মেনু তৈরি করেছেন। 
পঙ্কজকে বহুবার অনেক মর্যাদাপূর্ণ অনুষ্ঠানে বক্তা হিসেবে আমন্ত্রণ জানানো হয়েছে।
এমিলি গালাভিজ

এমিলি সারাহি গালাভিজ ওসুনা (স্প্যানিশ ভাষায়:Emily Sarahí Galaviz Osuna, জন্ম ১৮ এপ্রিল, ২০০৭ সালে সান জুয়ান দে লস মোরোস, গুয়ারিকো, ভেনিজুয়েলা) ভেনেজুয়েলার সমভূমির একজন ভেনেজুয়েলার গায়ক, ঘরানার বিভিন্ন শিল্পীর গান পরিবেশনের জন্য স্বীকৃত।
তিনি কলম্বিয়ার স্পটিফাইতে তার প্রথম স্বর্ণের রেকর্ড পেয়েছিলেন, ৪ মিলিয়ন নাটকে পৌঁছানোর পরে। ইউটিউবে, তার সর্বাধিক প্লে করা ভিডিওটি হ'ল "পটপৌরি 01" যা ইতিমধ্যে ১০ মিলিয়ন ভিউ ছাড়িয়ে গেছে, নিজেকে এই ডিজিটাল প্ল্যাটফর্মে সর্বাধিক প্লে করা প্লে মিউজিক ভিডিওগুলির মধ্যে একটি হিসাবে একীভূত করেছে। তার সামাজিক নেটওয়ার্ক এবং ডিজিটাল প্ল্যাটফর্ম যেমন ইনস্টাগ্রাম, টিকটক, ফেসবুক এবং ইউটিউবে, তিনি মোট ৪.২ মিলিয়নেরও বেশি অনুগামী সংগ্রহ করেছেন, এই প্ল্যাটফর্মগুলিতে সর্বাধিক অনুসরণকারী সরল সংগীত শিল্পী
এমিলি ছোটবেলা থেকেই মূলধারার সংগীত দ্বারা প্রভাবিত হয়েছেন, কারণ তিনি যে সংস্কৃতি দ্বারা ঘিরে ছিলেন। তিনি যখন শিশু ছিলেন তখন তিনি তার পেশাদার কর্মজীবন শুরু করেছিলেন, তবে টিভিইএস-এ ট্যালেন্টো ডি কোরাজন জুভেনিল প্রোগ্রামে অসামান্য অংশগ্রহণের পরে ২০২২ সালে শিল্পে তার কুখ্যাত স্বীকৃতি শুরু হয়েছিল। তার ক্যারিয়ারের উত্থানের ফলে প্রযোজনা সংস্থার সাথে একটি চুক্তি হয়েছিল টোটাল শো বিনোদন যার সাথে তিনি তার প্রথম একক রেকর্ড করেছিলেন।
গালাভিজ সরল সংগীতের অন্যান্য প্রকাশকদের গান ব্যবহার করেন, তবে এতে সুর এবং ছন্দবদ্ধ পরিবর্তনগুলি অন্তর্ভুক্ত রয়েছে, যা এই গানগুলিকে তার অনুসারীদের কানে আরও আকর্ষণীয় করে তোলে, তাদের ব্যক্তিগত স্পর্শ দেয়। এই গানগুলির মধ্যে প্রথমটি ছিল «Guayabo Zarandiao» বাংলায়: “(সরানো সত্ত্বেও)” (মায়রা তোভারের মূল), «Popurrí 01» বাংলায়: "পোপুরি 01)"এর অংশ এবং এটি তাকে খ্যাতির শীর্ষে নিয়ে গেছে এবং তারপরে তিনি অনুরূপ প্রকাশনা তৈরি করছেন যা দাঁড়িয়ে গেছে। এছাড়াও উল্লেখযোগ্য "পটপৌরি ০২"।
২০২৪ সালের সেপ্টেম্বরে তিনি তার প্রথম জাতীয় এবং আন্তর্জাতিক সফর শুরু করেছিলেনl। এবং ডিসেম্বরে তিনি গায়ক আরাইমা আমেজকুইতা এবং ইয়েনিফার মোরার সাথে মার্কিন যুক্তরাষ্ট্রের বিভিন্ন শহরে দ্য ডিভাস অফ ফোকলোর নামে একটি সফর করেছিলেন।
ইনসুলিন উদ্ভিদ

ইনসুলিন উদ্ভিদ (বৈজ্ঞানিক নাম: "Chamaecostus cuspidatus" - চামাইকোস্টাস কুসপিডাটাস) হলো "কোস্টাসি" (Costaceae) পরিবারের এক ভেষজ তথা ঔষধি উদ্ভিদ। এটি fiery costus তথা অগ্নিময় কোস্টাস বা spiral flag তথা সর্পিল পতাকা নামেও পরিচিত। এটি পূর্ব ব্রাজিলের ( বিশেষকরে বাহিয়া এবং এস্পিরিটো সান্টো রাজ্যের) স্থানীয় Costaceae পরিবারের প্রজাতি। ভারতে ডায়াবেটিস রোগীদের রক্তে শর্করার মাত্রা নিয়ন্ত্রণে এই উদ্ভিদের পাতা বিশেষ উপকারী বলে বিবেচিত হওয়ার কারণে উদ্ভিদটি "ইনসুলিন উদ্ভিদ" নামে পরিচিত। এই গাছের পাতাগুলি বড়, মাংসল দেখায়। এই বৃহৎ, মসৃণ, গাঢ় সবুজ পাতার নীচের অংশ হালকা বেগুনি রঙের। পাতাগুলি কাণ্ডের চারপাশে সর্পিলভাবে সাজানো থাকে, ভূগর্ভস্থ মূলা থেকে উদ্ভূত আকর্ষণীয়, খিলানযুক্ত গুচ্ছ তৈরি করে। চিরহরিৎ এই উদ্ভিদের সর্বোচ্চ উচ্চতা প্রায় দুই ফুট এবং ফুলগুলি কমলা রঙের এবং ১.৫ ইঞ্চি (বা ৩.৮সেমি) ব্যাসযুক্ত। গরমের সময়ে ফুল ফোটে এবং শাখা-প্রশাখার ডগায় শঙ্কু-সদৃশ মাথা বলে মনে হয়। 
সিদ্ধ চিকিৎসাশাস্ত্রে এটি উদ্ভিদজাত ভেষজ নামে পরিচিত। গাছটি কাশ্মীর এবং হিমালয় পর্বতমালা অঞ্চলে মূলের জন‍্য চাষ করা হয়। পূর্বে এটি আদার সাথে সম্পর্কিত এবং মূলত জিঙ্গিবেরাসি পরিবারের অংশ ছিল। ইনসুলিন গাছের চাষাবাদ করা খুব সহজ এবং এটি ভারতে সহজেই চাষযোগ্য। এই গাছ সাধারণত গরম ও আর্দ্র জলবায়ুতে ভালো জন্মায় যা পশ্চিমবঙ্গের জন্য আদর্শ এই উদ্ভিদটি খুব দ্রুত বৃদ্ধি পায়। কাণ্ড কাটার মাধ্যমে বংশবিস্তার করা হয়। গাছটির সূর্যালোক প্রয়োজন তবে এটি সামান্য ছায়াযুক্ত অঞ্চলেও জন্মে। ভারতে ঐতিহ্যবাহী ওষুধ এবং শোভাময় হিসেবে ব্যবহারের জন্য এটি চাষ করা হয়।
গাছটির দুই-তিনটি তাজা পাতার রস বা পাতা চিবিয়ে খাওয়া যায়। গাছের পাতা শুকনো করে আয়ুর্বেদিক চিকিৎসায় ব্যবহৃত হয়। শুকনো পাতার চূর্ণ জল অথবা গরম চায়ের সাথে মিশিয়ে পান করা যায়।।
গণবিজ্ঞপ্তি

একটি গণবিজ্ঞপ্তি বলতে কিছু নির্দিষ্ট ধরনের আইনি কার্যধারা সম্পর্কে জনসাধারণকে অবহিত করার জন্য প্রদত্ত এক ধরনের বিজ্ঞপ্তিকে বোঝায়।
নির্দিষ্ট নিয়ম প্রণয়ন বা আইন প্রণয়নের কার্যধারাতে কোনও সরকারি সংস্থা বা আইনসভা কর্তৃক গণবিজ্ঞপ্তি জারি করা হয়।
বেশিরভাগ আইনি এক্তিয়ার এলাকাতে গণবিজ্ঞপ্তি প্রদান একটি আবশ্যকীয় শর্ত, যাতে কোনও নিয়ম বা আইন তৈরির "আগেই" জনসাধারণকে প্রস্তাবগুলির উপর তাদের মতামত জানাতে দেওয়া হয়।
স্থানীয় সরকারের ক্ষেত্রে, যেসব ব্যক্তি মদ বিক্রয়ের অনুমতিপত্র, অঞ্চলবিভাজন বা অঞ্চলবিভাজনের ব্যতিক্রমী ব্যবহার, অথবা অন্যান্য ছোটখাটো অনুমোদনের কাজ আবশ্যকীয়ভাবে কোনও নগর পরিষদ, কাউন্টি কমিশন, অথবা তত্ত্বাবধায়ক পর্ষদ কর্তৃক মঞ্জুর করাতে চায়, তারা প্রায়শই গণবিজ্ঞপ্তি দিয়ে থাকে।
কিছু আইনি কার্যধারার বিভিন্ন পক্ষ, যেমন বন্ধকি সম্পত্তি দখল, ওসিয়তনামার প্রামাণ্য নকল এবং ভূ-স্বত্ব বিষয়ক পদক্ষেপগুলির জন্য কখনও কখনও গণবিজ্ঞপ্তি প্রকাশ করা বাধ্যতামূলক।
কখনও কখনও জাতীয় সম্প্রচার কর্তৃপক্ষের কাছ থেকে নতুন সম্প্রচার অনুমতিপত্র আবেদনের জন্য, অথবা বিদ্যমান অনুমতিপত্রে পরিবর্তন আনার জন্য গণবিজ্ঞপ্তির প্রয়োজন হয়।
মার্কিন যুক্তরাষ্ট্রের সম্প্রচার কেন্দ্রগুলি যখন মার্কিন কেন্দ্রীয় যোগাযোগ কমিশন (ফেডারেল কমিউনিকেশনস কমিশন FCC) থেকে অনুমতিপত্র নবায়ন করতে চায় অথবা যদি অন্য কোনও পক্ষ কর্তৃক সম্প্রচার কেন্দ্রটিকে ক্রয় করে, তাহলে ঐ বিষয়ে দর্শকদের অবহিত করার জন্য কেন্দ্রটিকে বাধ্যতামূলকভাবে গণবিজ্ঞপ্তি সম্প্রচার করতে হয়। ঐ গণবিজ্ঞপ্তির লেখ্যপ্রমাণ প্রায়শই কেন্দ্রের উন্মুক্ত নথিতে রাখা বাধ্যতামূলক।
গণবিজ্ঞপ্তি প্রেরণের একটি পদ্ধতি হল স্থানীয় প্রামাণ্য সংবাদপত্রে একটি বিজ্ঞাপন হিসেবে গণবিজ্ঞপ্তিটিকে প্রকাশ করা। বেতার, দূরদর্শন (টেলিভিশন) এবং আন্তর্জাল (ইন্টারনেট)-সহ অন্যান্য উপায়েও গণবিজ্ঞপ্তি দেওয়া যেতে পারে। কিছু সরকার স্থানীয়/জাতীয় সংবাদপত্র বা সরকারি গেজেটে প্রকাশনা বাধ্যতামূলক করেছিল, যদিও কিছু রাজনীতিবিদ বৈদ্যুতিন/ইলেকট্রনীয় (আন্তর্জালিক/ইন্টারনেটভিত্তিক) বিজ্ঞপ্তির মাধ্যমে প্রকাশনার ব্যয় কমানোর চেষ্টা করেছেন।
হলুবকা

হলুবকা () হল পশ্চিম ইউক্রেনের একটি লোকনৃত্য। এটি অপেশাদার, পেশাদার ইউক্রেনীয় নৃত্য দল এবং অন্যান্য লোকনৃত্য পরিবেশকদের দ্বারা পরিবেশিত হয়। "হলুবকা" (голубка) শব্দের অর্থ স্ত্রী কবুতর, যেখানে পুরুষ কবুতরকে "হলুব" (голуб) বলা হয়।
হলুবকা প্রাচীন গীতনৃত্য (রাউন্ডেল) থেকে উদ্ভূত হয়েছে। এটি সাধারণত বিয়ের অনুষ্ঠানে পরিবেশিত হয়।
১৯৫৬ সালে প্রথমবারের মতো মঞ্চের জন্য হলুবকা নৃত্যের কোরিওগ্রাফি করেন।
কারাবিনিয়ে (নৃত্য)

কারাবিনিয়ে (, ) হলো হাইতির একটি ঐতিহ্যবাহী সাংস্কৃতিক নৃত্য। এটি হাইতিয়ান বিপ্লবের সময় থেকে প্রচলিত। এই নৃত্যটি কনত্রাদঁসের একটি অংশ থেকে এসেছে এবং পরে পরে "মেরিঙ্গে" বা "মেরেং" (হাইতিয়ান ক্রেওল) নৃত্যে রূপ নিয়েছে।
১৮০৪ সালের বিপ্লবের পর, ইউরোপীয় নৃত্যশৈলী ("কনত্রাদঁস", "লঁসার" ও "কাদ্রিল") এবং কঙ্গোর কিছু নৃত্য ("চিকা", "বানবুলা" ও "কালেন্দা") একত্রিত হয়ে এক যুগল নৃত্যের সৃষ্টি করে। এই নৃত্যের নামকরণ করা হয় হাইতির সেনাবাহিনীর "কারাবিনিয়ে" রেজিমেন্টের নামে।
লেগেনিয়ে

লেগেনিয়ে (হাঙ্গেরীয়: "legényes") বা ফেচিওরেস্কা (রোমানীয়: "feciorească") হল একটি পুরুষদের একক নৃত্য। এটি ট্রান্সিলভানিয়ার কালোতাসেগ, সিলাগিশাগ এবং মেজোষেগ অঞ্চলে বসবাসকারী হাঙ্গেরীয় জাতিগোষ্ঠীর লোকেরা করে। এটি ক্লুজ শহরের চারপাশের অঞ্চলে জনপ্রিয়।
এই নৃত্য সাধারণত তরুণ ছেলেরা করে। তবে বয়স্করাও এটি করতে পারে। এটি এককভাবে করা হয়, যেখানে একজন নৃত্যশিল্পী ব্যান্ডের সামনে নৃত্য করে। নারীরা পাশে সারিবদ্ধ হয়ে দাঁড়িয়ে গান বা ছন্দবদ্ধ শব্দ উচ্চারণ করেন। প্রতিটি নৃত্যশিল্পী সাধারণত ৪ থেকে ৮টি ধাপ সম্পাদন করে এবং সেখানে কোনো পুনরাবৃত্তি থাকে না। প্রতিটি ধাপ ৪টি অংশে বিভক্ত হয় এবং প্রতিটি অংশ ৪ তাল পর্যন্ত স্থায়ী হয়। প্রথম অংশ সাধারণত সবার জন্য একই হয়, যদিও কিছু বৈচিত্র্য রয়েছে। প্রায় প্রতিটি নৃত্যশিল্পীর নিজস্ব একটি গান থাকে এবং তারা আজীবন শুধুমাত্র সেই গানের জন্যই নৃত্য পরিবেশন করেন।
মাজুর (নৃত্য)

মাজুর একটি পোলিশ লোকনৃত্য এবং বলরুম নৃত্য। এটি মাজোভিয়া অঞ্চলে উৎপত্তি লাভ করেছে। এটি পোল্যান্ডের পাঁচটি জাতীয় নৃত্যের মধ্যে একটি।
মাজুর নৃত্য ১৫শ শতকেই পোল্যান্ডে পরিচিত ছিল এবং ১৭শ শতকে এটি রাজকীয় প্রাসাদে জনপ্রিয় হয়ে ওঠে।
মাজুর নৃত্য ৩/৪ বা ৩/৮ মাত্রায় এবং দ্রুত গতিতে সম্পন্ন হয়। এতে সাধারণত দ্বিতীয় বা তৃতীয় মাত্রায় জোর দেওয়া হয়। এর ছন্দ চারটি সিলেবলের সমন্বয়ে গঠিত, যেখানে দুটি অষ্টম নোট এবং দুটি চতুর্থাংশ নোট থাকে। এটি আনন্দদায়ক ও প্রাণবন্ত নৃত্য। মাজুর নৃত্যের নেতা "ওডজিরেই" নামে পরিচিত।
ব্রোকার্ডের সমস্যা

ব্রোকার্ডের সমস্যা গণিতের সংখ্যাতত্ত্বের একটি অমীমাংসিত সমস্যা, যা ফরাসি গণিতবিদ হেনরি ব্রোকার্ডের নামে নামকরণ করা হয়েছে। সমস্যাটি formula_1 সমীকরণের পূর্ণসংখ্যা সমাধান খুঁজে বের করার সাথে সম্পর্কিত, যেখানে formula_2 এবং formula_3 ধনাত্মক পূর্ণসংখ্যা। এ পর্যন্ত কেবল তিনটি সমাধান জানা গেছে, তবে সমস্যাটি এখনও সম্পূর্ণ সমাধান হয়নি।
১৮৭৬ সালে হেনরি ব্রোকার্ড
প্রথম এই সমস্যাটি প্রস্তাব করেন। পরবর্তীতে ১৯১৩ সালে ভারতীয় গণিতবিদ শ্রীনিবাস রামানুজনও এই সমস্যাটি এককভাবে উল্লেখ করেন। সমস্যাটি "ব্রাউন সংখ্যা" ধারণার সাথেও যুক্ত, যা formula_4 ক্রমজোড়কে নির্দেশ করে যেখানে formula_5 একটি পূর্ণবর্গ formula_6।
ব্রোকার্ডের সমস্যাটি নিম্নলিখিত সমীকরণের সমস্ত ধনাত্মক পূর্ণসংখ্যার সমাধান নির্ণয় করতে বলে: 
formula_1 
এখানে formula_8 (formula_2 ফ্যাক্টরিয়াল) হল formula_10 থেকে formula_2 পর্যন্ত সকল ধনাত্মক পূর্ণসংখ্যার গুণফল, এবং formula_12 একটি পূর্ণবর্গ সংখ্যা।
এখন পর্যন্ত নিম্নলিখিত তিনটি সমাধান আবিষ্কৃত হয়েছে:
formula_14 
এখানে formula_15।
formula_17 
এখানে formula_18।
formula_20 
এখানে formula_21 ।
এই তিনটি ছাড়া অন্য কোনো সমাধানের অস্তিত্ব আজও প্রমাণিত হয়নি।
ব্রোকার্ডের সমস্যা নিয়ে বিংশ শতাব্দীতে ব্যাপক গবেষণা হয়েছে। গণিতবিদ পল এরডশ
এবং অন্যান্যরা এই সমস্যাটির সম্ভাব্য সমাধান নিয়ে কাজ করেছেন। কম্পিউটেশনাল পদ্ধতিতে formula_22 পর্যন্ত পরীক্ষা করা হয়েছে, কিন্তু নতুন কোনো সমাধান পাওয়া যায়নি।
সমস্যাটি সংখ্যাতত্ত্বের এবিসি অনুমানের সাথেও সম্পর্কিত। যদি এবিসি অনুমান প্রমাণিত হয়, তাহলে ব্রোকার্ডের সমস্যার সমাধানের পথে নতুন দিকনির্দেশনা পাওয়া যেতে পারে বলে ধারণা করা হয়।
এই সমস্যাটির সরলতা সত্ত্বেও এর সমাধান অত্যন্ত জটিল। এটি ফ্যাক্টরিয়াল ফাংশন ও বর্গসংখ্যার মধ্যে সম্পর্ককে তুলে ধরে, এবং দেখায় যে ফ্যাক্টরিয়াল দ্রুত হারে বৃদ্ধি পায় বলে সমাধানগুলি বিরল। ব্রোকার্ডের সমস্যা সংখ্যাতত্ত্বের ডায়োফ্যান্টাইন সমীকরণের শ্রেণিভুক্ত, যা গণিতের একটি গভীর ও চ্যালেঞ্জিং ক্ষেত্র।
মিরাজাই (নৃত্য)

মিরজাই ( বা ; ) হল একটি আর্মেনীয় ও আজারবাইজানি নারী-নৃত্য এবং এর উৎপত্তি ইরানে।
এই নৃত্য ঐতিহ্যগতভাবে বিয়ের অনুষ্ঠানে পরিবেশিত হয়। এটি নারী ও পুরুষ উভয়েই পরিবেশন করতে পারে। আর্মেনিয়ার শিরাক অঞ্চলে প্রচলিত বিভিন্ন রূপের মধ্যে "পুরাতন মিরজাই" () ও "তারাকিয়ামা-মিরজাই" () উল্লেখযোগ্য। আজারবাইজানে এটি "ভাগজালি" () নামে পরিচিত।
এই নৃত্য সোভিয়েত আর্মেনীয় নাট্যচলচ্চিত্র "পেপো"তে পরিবেশিত হয়েছে। এটি দ্বিতীয় বিশ্বযুদ্ধের আগে সোভিয়েত চলচ্চিত্রের অন্যতম সেরা চলচ্চিত্র হিসেবে বিবেচিত হয়েছিল। উজেইর হাজিবেইভ তার "ইফ নট দেট ওয়ান, দেন দিস ওয়ান" অপেরেটায় এই নৃত্য ব্যবহার করেছিলেন। নাটকের প্রধান চরিত্র মাশাদি ইবাদ তার বিয়ের অনুষ্ঠানে, নাটকের চতুর্থ অঙ্কে "মিরজাই" পরিবেশন করেন।
ইউসুফ আবুল হাজ্জাজ

শেখ ইউসুফ আবুল হাজ্জাজ ( ; আনুমানিক ১১৫০ – আনুমানিক ১২৪৫), আল হাগাগ বা আল-হাজ্জাজ একজন মরমী সুফি পণ্ডিত এবং ধর্মীয় ব্যক্তিত্ব ছিলেন। তার জন্মদিন প্রতি বছর মিশরের লুক্সর শহরে পালন করা হয়।
তিনি ষষ্ঠ হিজরী শতাব্দীর শুরুর দিকে দিকে আব্বাসীয় খলিফা আল-মুকতাফি লি-আমরুল্লাহর শাসনামলে বাগদাদে জন্মগ্রহণ করেন। তিনি এক সম্ভ্রান্ত, সচ্ছল পরিবার থেকে এসেছিলেন। তাঁর পিতা আব্বাসীয় রাজ্যে উচ্চ পদে অধিষ্ঠিত ছিল। তাকে শরীফদের একজন অথবা মহানবী মুহাম্মদ সাল্লাল্লাহু আলাইহি ওয়া সাল্লামের বংশধরদের একজন হিসেবে বিবেচনা করা হয়। তার বংশধারা সৈয়দনা ইমাম হুসাইন ইবনে আলী পর্যন্ত পৌঁছায়।
আবু হাজ্জাজ সম্ভবত ১১৯০ থেকে ১২০০ সালের মধ্যে মক্কায় চলে আসেন। তিনি আলেকজান্দ্রিয়ায় গিয়ে শাধিলি ও রিফাই তরিকার শীর্ষস্থানীয় সুফিদের সাথে সাক্ষাৎ করেন। তিনি শায়খ আবদ আর-রাজ্জাক আল-জাযুলির নিকট শিক্ষালাভ করেন। পরে তিনি তার ঘনিষ্ঠ শিষ্যদের একজন হয়ে ওঠেন। তিনি সেখানে একটি জাওইয়া প্রতিষ্ঠা করেন। এরপর তিনি লুক্সরে ফিরে আসেন এবং কেনা মসজিদের মালিক শেখ আবদাল রহিম আল-কানাইয়ের সাথে দেখা করেন। তিনি "হাজিদের পিতা" ডাকনাম পান। আবুল হাজ্জাজ আবু হাজ্জাজ মসজিদের পৃষ্ঠপোষক। এখানে তার জন্মদিন (মাওলিদ) প্রতি বছর পালিত হয়। স্থানীয় লোককাহিনী থেকে জানা যায় যে তিনি মসজিদটি নির্মাণ করেননি। কিন্তু পরবর্তীকালে কর্মকর্তাদের দ্বারা মসজিদটি ভেঙে ফেলার প্রচেষ্টা থেকে রক্ষা করেছিলেন। হাজ্জাজ সম্ভবত মসজিদে থাকতেন। সেখান থেকেই তাঁর ধর্মীয় শিক্ষা পরিচালনা করতেন।
আবু হাজ্জাজ সুলতান আস-সালিহ আইয়ুবের রাজত্বকালে আনুমানিক ১২৪৪ সালে মারা যান। মৃত্যুর সময় লুক্সরে তাকে দেখতে অনেক ভক্ত এসেছিল। তাঁর দেহ প্রাচীন গির্জার ছাদে অবস্থিত একটি সমাধিতে স্থাপন করা হয়েছিল। এটি সেই সময়ে মাটির নীচে সমাহিত ছিল। এই স্থানেই বর্তমান মসজিদের প্রাথমিক কাঠামোটি এক দশক পরে হাজ্জাজের ছেলে নির্মাণ করে। হাজ্জাজকে সম্ভবত এই মসজিদেই সমাহিত করা হয়েছিল।
প্রতি বছর শাবান মাসের চতুর্দশ তারিখে আবু আল-হাজ্জাজ আল-আকসারির স্মরণে একটি মওলিদ অনুষ্ঠিত হয়। এই উৎসব "আবু আল-হাজ্জাজ চক্র" নামে পরিচিত। প্রাচীন মিশরীয়দের দেবতা আমুনের উৎসবের সাথে এটির আচার-অনুষ্ঠানের মিল আছে। লোকেরা লুক্সরের আবু হাজ্জাজ মসজিদের প্রাঙ্গণে জড়ো হয়। সেখান থেকে শহরের রাস্তা ধরে তারা আল্লাহর জিকির করতে করতে, ধর্মীয় গান গাইতে গাইতে এবং কোরআন তেলাওয়াত করতে করতে এগিয়ে যায়। এ সময় তারা “তাহতিব” (লাঠিখেলা), লাঠি নৃত্য, ঘোড়দৌড়, এবং উটের পিঠে করে রঙিন কাপড়ে মোড়ানো প্রতীকী কফিন বহন করে থাকে।
আবুল হাজ্জাজের জন্ম উৎসবের একটি বিশেষ আকর্ষণ হলো একটি নৌকা। নৌকাটি হাজার হাজার মানুষ টেনে শহরের রাস্তায় ঘুরিয়ে নিয়ে যায়। এর পিছনে বিভিন্ন পেশার মানুষের গাড়ি থাকে—যেমন কাঠমিস্ত্রি, শস্যপেষাইকারী প্রভৃতি।
পেরখুলি (নৃত্য)

ফেরখুলি () হল জর্জিয়ার একটি প্রধানত পুরুষদের ঐতিহ্যবাহী গোল নৃত্য। এই নৃত্যের কমপক্ষে ২০টি ধরন রয়েছে। এর মধ্যে "বহুস্তরীয়" ফেরখুলি অন্যতম জনপ্রিয়। এতে কিছু নৃত্যশিল্পী অন্যদের কাঁধের উপর দাঁড়িয়ে নাচেন এবং সঙ্গীত ৩/৪ তাল অনুযায়ী চলে। ফেরখুলির আরেকটি ধরন ধীর ও দ্রুত ছন্দের মধ্যে পরিবর্তন করে, যা ৪/৪ তালযুক্ত সঙ্গীতের সঙ্গে পরিবেশিত হয়। জর্জিয়ার উত্তর-পশ্চিমের পাহাড়ি অঞ্চল স্ভানেতি ফেরখুলির বিভিন্ন রূপের জন্য বিশেষভাবে পরিচিত।
এই নৃত্যকে ২০১৩ সালে জর্জিয়ার অমূর্ত সাংস্কৃতিক ঐতিহ্য তালিকায় অন্তর্ভুক্ত করা হয়।
জাম্বা (শিল্পরূপ)

জাম্বা হলো একটি ঐতিহ্যবাহী নৃত্য শৈলী। এটি আর্জেন্টিনা থেকে উদ্ভূত। এটি একটি আর্জেন্টিনীয় সঙ্গীত শৈলী এবং আর্জেন্টিনীয় লোক নৃত্য। জাম্বা তার সমধ্বনি শব্দ সাম্বার থেকে সঙ্গীত, তাল, অনুভূতি, নৃত্য পদক্ষেপ এবং পোশাকের দিক দিয়ে অনেকটাই আলাদা। এর তাল ছয়টি বীটে সাজানো। এটি যুগল দ্বারা পরিবেশিত একটি রাজকীয় নৃত্য এবং জুটিরা একে অপরকে চক্কর দিয়ে নৃত্য করে ও খুবই মার্জিতভাবে একটি সাদা রুমাল নাচের সময় নাড়তে থাকে। এর মধ্যে কুয়েকা নৃত্যের কিছু সাধারণ উপাদান রয়েছে।
জাম্বা গানগুলি নানা ধরণের বিষয় নিয়ে রচিত। যেমন আর্জেন্টিনীয় ইতিহাসের উল্লেখযোগ্য ঘটনা বা ব্যক্তিদের প্রতি উৎসর্গীকৃত গান অথবা কোনো অঞ্চলের সৌন্দর্য বা মহিলাদের সৌন্দর্য নিয়ে। জাম্বায় রাজনৈতিক প্রতিবাদও প্রকাশ পায় এবং এমন একটি গানও রয়েছে যার নাম "এয়ারোলাইনাস আর্জেন্টিনাস"। জাম্বার সঙ্গীতায়নে "বোম্বো লেগুয়েরো" তবলা এক গুরুত্বপূর্ণ বাদ্যযন্ত্র হিসেবে ব্যবহৃত হয়।
"জাম্বা" নামটি একটি ঔপনিবেশিক শব্দ। এটি জাম্বোদের (যারা আমেরিকান এবং আফ্রিকান মানুষের বংশধর) জন্য ব্যবহৃত হত। তাই এটি জাম্বা নামে পরিচিত, কারণ এর গানের বিষয়বস্তু ছিল তার স্বদেশী শ্রোতাদের উদ্দেশ্যে।
১৮২৪ সালে, যখন হোসে দে সান মার্টিন-এর অধীনে পেরু স্বাধীনতা লাভ করেছিল, নৃত্যটি তখন আর্জেন্টিনার সালতা প্রদেশে পেরুর জামাকুয়েকা নামক ক্রিওল শৈলী থেকে উদ্ভূত হয়েছিল।
জাম্বা একটি ধীর নৃত্য যা তিন-চতুর্থাংশ তাল দিয়ে, প্রধানত গিটার এবং বোম্বো লেগুয়েরো তবলায় বাজানো হয়। নৃত্যের পদক্ষেপগুলো হল হাঁটার পদক্ষেপ, পর্যায়ান্বিত পদক্ষেপ (একই সময়ে দুটি পদক্ষেপ) এবং একটি পা টিপে চলার পর্যায়ান্বিত পদক্ষেপ বা "সোবরেপাসো পুন্তিয়াদো" (একই সময়ে তিনটি পদক্ষেপ)। জাম্বায় একটি রুমালও প্রয়োজন।